ბიბი კვაჭაძე

**ბიბი კვაჭაძე** (დ. 16 ივლისი, 1962) — ქართველი მუსიკოსი, მუსიკალური პროდიუსერი, სიმღერების და ტექსტების ავტორი, რადიო და ტელე წამყვანი.

## ბიოგრაფია 
გიორგი ბიბი კვაჭაძე - დაიბადა 1962 წლის 16 ივლისს, ქ.თბილისში, ე.ნინოშვილის ქუჩაზე. ქართულ ხალხურ მუსიკას ბავშვობიდან ეზიარა, რადგან იზრდებოდა ტრადიციულ ქართულ ოჯახში, სადაც დედა და მამა მონდომებით ასწავლიდნენ მას და მის ძმას, ლადოს ქართულ ხალხურ სიმღერებს. ბიბი მღეროდა ოჯახშიც და ძმასთან ერთად სკოლასთან არსებულ ქართული ხალხური სიმღერების გუნდშიც, რომელსაც ხელმძღვანელობდა ხალხური მუსიკის ცნობილი შემსრულებელი და ლოტბარი - ჯოყოლა (ნიკოლოზ) სამჭკუაშვილი. ბიბიმ პირველად 7 სიმიან გიტარაზე ისწავლა დაკვრა. შემდეგ 6 სიმიანი  აირჩია და სკოლასთან არსებულ ინსტრუმენტულ ანსამბლში დაიწყო თანამედროვე მუსიკის შესრულება. პარალელურად თავისი ბენდი ჩამოაყალიბა და 15 წლის ასაკში წამყვანი გიტარისტი გახდა. 

1979 წელს დაამთავრა (ახლანდელი თევდორე მღვდლის, ყოფილი ს.ორჯონიკიძის ქუჩაზე) მდებარე ქ.თბილისი 29-ე საშუალო სკოლა. 

1980 წელს ჩააბარა ილია ჭავჭავაძის სახელობის უცხო ენათა სახელმწიფო პედაგოგიურ ინსტიტუტში, ინგლისური ენის ფაკულტეტზე. მე-2 კურსის დასრულების შემდეგ (1982 წლის 16 ივლისს), ბიბი ავტოავარიაში მოყვა და მიღებული უმძიმესი ფიზიკური ტრავმებისა და მოტეხილობების გამო რამოდენიმე თვე ჰოსპიტალიზირებული იყო. იგი იძულებული გახდა ინსტიტუტში სწავლა დროებით შეეჩერებინა, ამიტომ ე.წ. „აკადემიური“ (1 წლიანი შესვენება) აიღო, რათა აღედგინა ძალები და გამოჯანმრთელებულიყო. სწორედ ამის გამო მან ინსტიტუტი 1985 წლის მაგივრად, 1986 წელს დაამთავრა. ფიზიკური ტრამვების გამო, ბიბი გათავისუფლებული იქნა სავალდებულო სამხედრო სამსახურიდან.

ხანგრძლივი რეაბილიტაციისა და გამოჯანმრთელების შემდეგ, ბიბი ინსტიტუტს უბრუნდება და სწავლას განაგრძობს... უბრუნდება უცხო ენების ბენდსაც და უერთდება ინსტიტუტთან არსებულ, ახლად ჩამოყალიბებულ ქართულ ხალხურ გუნდსაც.  "უცხო ენები", როგორც დიდი მუსიკალური ტრადიციების მქონე ინსტიტუტი, გუნდის ხელმძღვანელად ქართული ხალხური მუსიკის უბადლო შემსრულებელს, გამოჩენილ მომღერალს - ჰამლეტ გონაშვილს იწვევს. 

ბატონ ჰამლეტთან მუშაობა პატივიც და პასუხისმგებლობაც იყო, გამოცდილების გაღრმავების დიდი შანსიც. ბიბიც და გუნდის წევრებიც აღფრთოვანებული იყვნენ როგორც ბატონი ჰამლეტის მაღალი პროფესიონალიზმით, ასევე მისი პიროვნული და ადამიანური თვისებებით, უშუალობით და თავმდაბლობით. მაესტროსთან უდიდესი გამოცდილების მიღების შემდეგ, იყო ბევრი გამოსვლა და კონცერტი, იყო ურთიერთპატივისცემა და მამაშვილური მეგობრობა. სწორედ ამიტომ, ბატონი ჰამლეტი ბიბისთვის ხალხური მუსიკის ერთადერთ საყვარელ მასწავლებლად და მენტორად რჩება.

1986 წელს ბიბი დაოჯახდა და ამავე წელს, თავისი პროფესიით, მთარგმნელად დაიწყო მუშაობა სამეცნიერო-კვლევით ინსტიტუტში. 1987 წლის 23 მაისს პირველი შვილი - ნინო შეეძინა. 1989 წელს შესთავაზეს საგარეო საქმეთა სამინისტროში მუშაობის დაწყება, რაზეც დათანხმდა. ბიბი მეორე მდივნის თანამდებობაზე მუშაობდა როგორც პროტოკოლის განყოფილებაში, ასევე კულტურისა და ეკონომიკის დეპარტამენტებში. 1990 წლის 16 თებერვალს მეორე შვილი - ალექსანდრე (სანდრო) შეეძინა. 1990 წელს ბიბი რუსეთში, ქალაქ მოსკოვში გააგზავნეს, სადაც მან 1990-1991 წლებში მოსკოვის საერთაშორისო ბიზნეს სკოლაში მიიღო განათლება. 1992 წელს ნიდერლანდებში გააგზავნეს სასწავლებლად. 1992-1993 წლებში ნიდერლანდებში, ქალაქ ჰააგაში სწავლობდა, პარალელურად, ბრიუსელში, პარიზში და ლუქსემბურგში იღებდა განათლებას. მან აღმოსავლეთ ევროპის დიპლომატიური კორპუსისთვის განკუთვნილი სპეციალური კურსები დაამთავრა. დაბრუნდა თბილისში და დაინიშნა პარტნიორულ ურთიერთობათა დეპარტამენტის ხელმძღვანელის მოადგილედ. მიიღო ატაშეს დიპლომატიური რანგი. 

1993 წლის აგვისტოში, საქართველოში შექმნილი უმძიმესი ეკონომიკური მდგომარეობის გამო, ბიბიმ საკუთარი განცხადების საფუძველზე დატოვა საგარეო საქმეთა სამინისტრო. 

აუტანელი მდგომარეობის გამო, ამავე წელს ბიბიმ გადაწყვიტა ქვეყნის დატოვება, ზურგზე მოიკიდა თავისი თეთრი Fender Stratocaster-ი ჰოლანდიაში გაემგზავრა მეგობრებთან, სადაც დიდი ხნის ოცნება აისრულა და მუსიკალურ სფეროში დაიწყო მოღვაწეობა. გაიცნო ევროპელი მუსიკოსები, აქტიურად გამოდიოდა სხვადასხვა კონცერტებზე და ფესტივალებზე, ჰქონდა მიწვევები და მუშაობდა ხმის ჩამწერ სტუდიებში როგორც Record Producer-ი, არანჟირების სპეციალისტი და სესიური გიტარისტი. აღიარებულ იქნა ჰოლანდიური ბენდების ლიდერად. მუდმივად მონაწილეობდა ჯემ სესიებში, იწვევდნენ სხვადასხვა ქალაქების Music Venue-ებში. კოლაბორაციების შედეგად შექმნილი აქვს სიმღერები ჰოლანდიელ მუსიკოსებთან. მიუხედავად მისი ჰოლანდიაში წარმატებული მუსიკალური კარიერისა, ბიბიმ ოჯახთან სიშორეს ვერ გაუძლო და რამოდენიმე წლის მუშაობის შემდეგ საქართველოში დაბრუნდა. 

დანგრეულ ქვეყანაში მუსიკალური ბიზნესი არ არსებობდა და შემოსავლის წყარო ვერ იქნებოდა, ამიტომ, ჯერჯერობით პატარა კომპანიაში (კვლავ) თარჯიმნად იწყებს მუშაობას. 

1996 წელს მას რადიოს მუსიკალურ წამყვანად იწვევენ "FM რადიო 96"-ში. "რადიო 96" მალევე იხურება, მაგრამ ბიბი მუშაობას რადიო „აუდიენცია"-ში განაგრძობს (ახლანდელი რადიო იმედი - FM 105.9), სადაც მსმენელს გამორჩეულად საინტერესო რადიო წამყვანად ევლინება. ცოტა ხანში, ბიბი პოპულარული რადიო წამყვანი ხდება და მას რამდენიმე რადიო Talk Show მიჰყავს, ერთ-ერთი ამერიკული ტოპ 40 იყო (Rick Dees Weekly Top 40), რომელზეც რადიო აუდიენციას ჰქონდა ექსკლუზივი. 

იმავე წელს ბიბის ამერიკის შეერთებული შტატების საელჩოში იწვევენ ინგლისური ენის მასწავლებლისა და ინსტრუქტორის თანამდებობაზე. ასევე 1996 წელს რეჟისორმა გიორგი ებრალიძემ ბიბი მუსიკალურ რედაქტორად მიიწვია ახლად გახსნილ ტელე-სტუდია „მაესტრო"-ში, რომელიც პირველ ნაბიჯებს დგამდა საზოგადოებრივი მაუწყებელის ეთერის მეშვეობით. ბიბიმ სტუდია მაესტროს გადაცემების მუსიკალური გაფორმების საქმე ითავა და დაიწყო სატელევიზიო გასართობი თუ მუსიკალური პროგრამებისთვის მუსიკის წერა და არანჟირება. ამ პერიოდში ბიბი ერთდროულად ოთხ სამსახურში მუშაობდა. 

1998 წელს, ბიბი როგორც სამხედრო თარჯიმანი ორ (2) ქართველ სამხედრო პილოტთან ერთად ამერიკაში, არიზონას შტატში, Tucson-ის Davis Monthan-ის სამხედრო საავიაციო ბაზაზე გააგზავნეს სამუშაოდ და სასწავლებლად. დაბრუნებისას მას შესთავაზეს ამერიკის საელჩოში მუდმივ პოზიციაზე მუშაობა, კერძოდ - აშშ საბაჟო დეპარტამენტთან არსებული პროგრამის - "BSLE" - Border Security and Law Enforcement Program-ის თარჯიმნად. ამ გამოწვევას ბიბი დათანხმდა და პროდიუსერული კარიერა გვერდზე გადადო, რადგან მუსიკისთვის დრო არც ახლა რჩებოდა.  

2001 წელს, ამერიკის საელჩოში დეპარტამენტის ხელმძღვანელთან უსამართლო კონფლიქტის შემდეგ, ბიბი ტოვებს აშშ-ს საელჩოს.  

2002 წელს (Georgia Train and Equip Program -  GTEP) „საქართველოს წვრთნისა და აღჭურვის პროგრამა" (სწაპი) იწყება და ბიბი ამჯერად აქ იწყებს მუშაობას თარჯიმნად. აშშ სპეც. დანიშნულების რაზმის, აშშ-ის საზღვაო ქვეითი ჯარისა და ბრიტანული სამხედრო შენაერთების დახმარებით, პროგრამა მიზნად ისახავდა საქართველოს თავდაცვის სამინისტროს პირადი შემადგენლობისა და ქართული ჯარის მაღალ დონეზე გადამზადებას და აღჭურვას. კრწანისის სამხედრო ბაზაზე, „სწაპი"-ს განხორციელებას ამერიკულ კომპანია KBR უზრუნველყოფდა. ქართულ მიწაზე არსებულ ამერიკულ საწვრთნელ სამხედრო ბაზაზე (AOB 060) ბიბიმ თარჯიმნად 3 წელი იმუშავა, ხოლო შემდეგ მიიღო შემოთავაზება გადასულიყო კომპანია KBR-ის მუდმივ შტატში, სადაც მიღებული იქნა სამხედრო ბაზის ხარისხის კონტროლის დეპარტამენტში ჯერ ასისტენტად, ხოლო შემდეგ განყოფილების უფროსად. 

2006 წელს, ბიბი კვაჭაძე საკუთარი ნებით ტოვებს კრწანისის სამხედრო ბაზას და ამერიკულ კომპანია KBR-ს და საბოლოოდ უბრუნდება მუსიკალურ საქმიანობას.  

ბიბი ხმის ჩამწერ სტუდია "სანო სტუდია"-ში ხმის რეჟისორად და არანჟირების სპეციალისტად იწყებს მუშაობას, სადაც უფრო დიდ გამოცდილებას იძენს და ქმნის ახალ მუსიკას. 

2007 წლის 13 მარტს, ბიბი ტელეკომპანია რუსთავი 2-ის საბავშვო მუსიკალური ტელეპროექტის, „ანა-ბანა"-ს წამყვანის კასტინგზე მიიწვიეს, რომელსაც პროდიუსერი და იდეის ავტორი ლანა ქუთათელაძე, მუს.პროდიუსერი მარინა ბერიძე და სტუდია "ღამის შოუ" აკეთებდნენ. კასტინგის შედეგად ბიბი ტელეწამყვანად დაამტკიცეს და დაიწყო ე.წ. "ოქროს ხანა". 
https://www.youtube.com/watch?v=Vp_JAAcERzg
"ანა-ბანა" როგორც საერთაშორისო სატელევიზიო მუსიკალური პროექტი ძალზედ წარმატებული აღმოჩნდა. 2010 წელს ბიბი სამუშაოდ მიიწვიეს ხმის ჩამწერ სტუდია "Bravo Records"-ში, მუსიკალური პროდიუსერის თანამდებობაზე, სადაც მან 2013 წლამდე იმუშავა. 

2013 წელს, მუსიკოსმა პროფესიონალური მუსიკალური კარიერა ამერიკაში, ნიუ იორკში გააგრძელა. იგი მეგობრების რეკომენდაციით მოხვდა ნიუ იორკის წამყვან ხმისჩამწერ კომპანიაში "Purfek Storm Group", სადაც გამოჩენილ ამერიკელ ვარსკვლავებთან და არტისტებთან იმუშავა. 2015 წელს ბიბი საკუთარ ხმისჩამწერ სტუდიას და ლეიბლს „BiBi's Freedom Productions Studio“-ს აყალიბებს Brooklyn-ში და იწყებს კონტაქტების გაფართოებას, ინტენსიურად თანამშრომლობს ამერიკელ მუსიკოსებთან და მას სხვადასხვა პროექტებზე იწვევენ სიმღერების ავტორისა და არანჟირების სპეციალისტის განხრით.

ამერიკაში ათწლიანი მოღვაწეობის შემდეგ ბიბი კვაჭაძე სამშობლოში დაბრუნდა. 

2023 წელს ქართველმა მუსიკოსმა ბიბი კვაჭაძემ, 19 წლის ასაკში დაწერილი სიმღერა - **So, We’ll Go No More A Roving-**ის გაორკესტრებაზე დაიწყო მუშაობა და ახალი არანჟირებით გააცოცხლა ჯორჯ ბაირონის ამავე სახელწოდების პოემაზე შექმნილი ეს სიმღერა. კოლაბორაციისთვის მოიწვია მომღერალი ალეკო ბერძენიშვილი და ალეკომ ჩაწერა ვოკალი. სიმღერა 2023 წლის აგვისტოში, GMI Rights Management-ის ხმის ჩამწერი ლეიბლის ეგიდით გამოვიდა, რომელიც ბიბი კვაჭაძეს წარმოადგენს. სწორედ ამ კომპანიის მეშვეობით მოხდა ქართველი მუსიკოსის ნამუშევრის გრემიზე წარსადგენად გაგზავნა და სიმღერა ამერიკული მუსიკალური პრემია „გრემის“ დაჯილდოების ნომინანტთა განსახილველ სიაში მოხვდა, კატეგორიაში: საუკეთესო არანჟირება, ინსტრუმენტული შესრულება და ვოკალი.
https://www.youtube.com/watch?v=Tgie4J_lT3k&list=RDTgie4J_lT3k&start_radio=1
https://www.youtube.com/watch?time_continue=6&v=hgTpssmnz5s

https://www.youtube.com/@creativetweaking

### ბიბი კვაჭაძე ~ მუსიკოსი, ავტორი და პროდიუსერი ~
ბიბი კვაჭაძეს დაწერილი აქვს 250-ზე მეტი მუსიკალური კომპოზიცია და სიმღერა როგორც ინგლისურ, ასევე ქართულ ენებზე. დაწერილი აქვს და 300-ზე მეტი ინგლისურ ენოვანი ლექსი სხვადასხვა არტისტისთვის.  

შექმნილი აქვს ორიგინალური მუსიკა დოკუმენტური, მუსიკალური და ანიმაციური ფილმებისთვის, სატელევიზიო გადაცემებისთვის და რეკლამებისთვის. 

არის მრავალი მუსიკალური ალბომის პროდიუსერი და თანაპროდიუსერი, თანამშრომლობდა ისეთ არტისტებთან, ჯგუფებთან თუ დუეტებთან როგორებიც არიან: Ky-Mani Marley, Ill knob, Chavz, Aerin Niré / Niré Alldai, Curtis James Jackson III (50 Cent)      

თამთა ცხვიტავა, გოგი დოლიძე (ალბომის Re-make ვერსია), ნანი ბრეგვაძე, დათო არჩვაძე, ქართული საგალობლები – კარბელაანთ კილო, ტრიო „სიმი", სოფო ხალვაში, სტეფანე და 3G, ქართული ხმები, „ერისიონი", სოფო ნიჟარაძე და Dejah Gomez, ჯგუფი "კითხვის ნიშანი", კახა კიკაბიძე, ზაზა ქუთათელაძე, ბლიცი, The Dreamers, ჯგუფი სახლი, Georgian Dance Empire (GDEmpire), ბიბი და სერგი, Morris Pleasure,  და ბევრი სხვა.

https://www.youtube.com/@BiBiKvachi

https://www.youtube.com/watch?v=TbtygjfojBM&list=RDTbtygjfojBM&start_radio=1

ბიბი კვაჭაძე ნიუ-იორკში ცხოვრობს და მოღვაწეობს, სადაც ხმისჩამწერ კომპანია BiBi's Freedom Productions Studio-ში მუსიკალურ კარიერას აგრძელებს.

### პროექტები
## რესურსები ინტერნეტში
* * * * * * 

## სქოლიო 
კატეგორია:ქართველი მუსიკოსები
კატეგორია:ქართველი მუსიკალური პროდიუსერები
კატეგორია:დაბადებული   16 ივლისი
კატეგორია:დაბადებული   1962
კატეგორია:თბილისში დაბადებულები
ბ